open-index/open-wikipedia-markdown huggingface dataset:
Bodil Lunden

**Bodil Lunden** (født 8. april 1933) er en norsk bibliotekar og dukkespiller.

## Bibliotekar
Lunden er utdannet ved daværende Statens bibliotekhøgskole, og var barnebibliotekar ved Grimstad bibliotek fra 1964.

I 1984 fikk Lunden stipend fra Utenriksdepartementet til en måneds studier av barns forhold til bøker og bibliotek i Ungarn og Tsjekkoslovakia.

## Dukketeater
Med utgangspunkt i sin interesse for dukketeater grunnla hun i 1975 Grimstad Dukketeater sammen med Astrid Austenå. Lunden og Austenå drev Grimstad Dukketeater frem til 2000, og ble hedret for dette kulturarbeidet av interesseorganisasjonen UNIMA Norge, som utnevnte dem til æresmedlemmer. UNIMA Norge ga følgende begrunnelse for utnevnelsen:«Grimstad dukketeater ble skapt etter modell av Mykle, der hånddukker var det sentrale virkemidlet i forestillingene. Astrid og Bodil dramatiserte helst folkeeventyr, men også historier fra kjente barnebøker. I 1995 produserte Grimstad dukketeater forestillingen «Norge i krig. Barna og hverdagen». Den ble spilt på skolene i hjemfylket Aust-Agder. I 1995 fikk Grimstad Dukketeater Grimstad Kommunes kulturpris.» Avisen Agder Flekkefjords Tidende omtalte i 1979 en fremføring av stykket *[[Karius og Baktus]]* som Grimstad Dukketeater hadde holdt på biblioteket i Flekkefjord, i en artikkel som bar overskriften *Barna var elleville*:«Vi kan godt forstå at Grimstad Dukketeater, som består av Bodil Lunden og Astrid Austenå, har høstet stor applaus for dette var virkelig en suksess. Det er første gang man har vært så langt borte fra Grimstad med forestillingen. De to dukkene var virkelig naturtro, der de arbeidet i "tanngarden", som også var rammen rundt det hele. De fikk ungene med seg, til sine tider var det musestille under forestillingen, mens andre ganger kunne man høre kommentarer fra barna, ikke minst da tannlegen kom med det store boret.Det hadde bare vært å håpe at Grimstad Dukketeater kan komme til Flekkefjord flere ganger – de er hjertelig velkommen.»Bodil Lunden fikk i 1984 stipend til en måneds studier av dukketeaterfaget i Ungarn og Tsjekkoslovakia.

## Skuespiller
Som pensjonist fortsatte hun å være aktiv på lokale scener, og medvirket blant annet i jubileumsrevyen som Grimstad Teaterverksted satte opp i 2016. Lokalavisen Grimstad Adressetidende skrev følgende om Lunden i sin anmeldelse av forestillingen:«Etter introen entret kveldens kanskje dyktigste skuespiller scenen, Bodil Lunden som er 82 år.– Jeg har beholdt humøret, selv om det er dårlig, sa hun til stor latter fra salen, da hun spilt en eldre kvinne. I løpet av kvelden fikk vi se henne i flere morsomme karakterer, men hun imponerte kanskje aller mest da hun tok på seg den alvorlige rollen og fremførte Immigrant-vise, som er skrevet av Per Stifoss-Hansen. Dette var nummeret som berørte mest.»

## Referanser


## Eksterne lenker
* Berthelsen, Herman: *Hvem er hvem i norsk kulturliv* (Dreyer, 1987); oppslag om *[https://runeberg.org/hvemkult/0271.html Bodil Lunden]*. Besøkt 4. mai 2018.
Swazi Premier League 2016/17

**[[Swazi Premier League]] 2016/17** var en sesong i den øverste fotballigaen i Eswatini. Den startet 17. september 2016 og ble avsluttet 25. mai 2017.

## Tabell
  1.Mbabane Swallows                 22  19  3  0  58-15  60       Mester
  2.Young Buffaloes                  22  10  7  5  25-17  37
  3.Royal Leopards                   22  11  3  8  29-24  36  [C]
  4.Moneni Pirates                   22   9  8  5  33-25  35  [P]
  5.Manzini Wanderers                22   8  9  5  31-22  33
  6.Manzini Sundowns                 22   8  9  5  24-23  33
  7.Green Mamba FC (Matsapha)        22   8  5  9  29-22  29
  8.Mbabane Midas City               22   5 10  7  24-27  25
  9.Tambuti                          22   7  3 12  26-38  24  [P]
 10.Red Lions                        22   6  3 13  24-46  21
 -----------------------------------------------------------
 11.Mbabane Highlanders              22   4  7 11  28-38  19
 12.Manzini Sea Birds                22   1  5 16  15-49   8       Nedrykk Playoff

## Referanser
USAs 2. flåte

**Andre flåte** (*Second Fleet*) er en flåte i U.S. Navy. Den ble opprettet i februar 1950 og var aktiv frem til september 2011, da den ble inaktivert. I mai 2018 kunngjorde U.S. Navy at den ville bli gjenaktivert på grunn av økt spenning mellom NATO og Russland. Andre flåtes ansvarsområde dekket ca.  km² av Atlanterhavet fra nordpolen til Karibien og fra USA til midten av Atlanterhavet. Før flåten ble inaktivert hadde den ansvar for 126 skip,  luftfartøyer og  mannskaper med hjemmehavn på USAs østkyst.

Etter reetableringen i mai 2018 er flåten administrativt underlagt U.S. Fleet Forces Command.

## Referanser


## Eksterne lenker
*
USN

**USN** kan vise til:

* Universitetet i Sørøst-Norge
* United States Navy, USAs marine
* United States Note
* USN Journal
* IATA-kode for Ulsan lufthavn i Ulsan, Sør-Korea
* USN, valutakode i ISO 4217
* Universal Space Network, romteknologiselskap
* Usn, symbolet for det kjemiske elementet unseptnilium
Billy Hem

**Sondre Billy Sollie Hem** (født 1976) er en skribent og humorist fra Sandefjord. 

Hem debuterte som plateartist med humorduoen «Billy Tøffel og Tom Skalle» (Billy Hem og Lars-Christian Askevold) i 1995. I år 2000 skiftet duoen navn til «Paatalemyndighetene» i forbindelse med deltagelse på samleplater med flere av landets største komikere. Deres foreløpige siste plateutgivelse er singelen «Hvor Var Alle De Fine Damene i Vinter», produsert av Ulf Risnes. Paatalemyndighetene har hatt diverse show med flere gjesteartister, deriblant Kristine Magnesen, Fredrik Eilertsen og Magnus Hængsle.  

Billy Hem ga ut sin første skjønnlitterære bok, «Et Dødsfall om Dagen Forlenger Livet», i 2017. 

Hem er skaper av barneuniverset Leopoldia, hvor bøkene fra universet er skrevet av Håvard Lilleheie og Frode Eie Larsen og hvor musikken blant annet er fremført av Anita Hegerland og Heljar Berge.

## Diskografi
Som «Paatalemyndighetene»:
* 2024 – *Kjelleropptak Vol. 1 –* EP (Soundstream)
* 2012 – *Hvor Var Alle De Fine Damene i Vinter* – single (Soundstream)
* 2010 – *Like Barn Leker Hest* – album (Soundstream)

Som «Billy Tøffel og Tom Skalle»:
* 1996 – *Jesus! Klepp Håret og skaff deg jobb* – album (HKA)
* 1995 – *Et Bondesexliv* – EP (Ebba Records)

## Bibliografi
* 2020 – *Meksikansk Skihopper Spiser Indisk på Fransk Kafé i Finland* – Dikt (Lyrikkforlaget)
* 2017 – *Et Dødsfall om Dagen Forlenger Livet* – Dikt (Liv Forlag)

**Bidrag:**
* 2024 – *Et Vindu Inn* – Bidrag i diktantologi (Tekst Forlag)
* 2022 – *Leos Magiske Reise - Jakten på Allan Carte* – Historie basert på univers av (Papermoon Publishing)
* 2022 – *Årets Dikt* – Bidrag i diktantologi (Tekst Forlag)
* 2020 – *Pause* – Bidrag i diktantologi (Lyrikkforlaget)

## Show
Alle med «Paatalemyndighetene»
* 2024 – *En Drøy Time* 
* 2012 – *Paatalemyndighetene Tar Landet med Bris*
* 2011 – *Årets Laveste Høydepunkt*
* 2010 – *Paatalemyndighetene Reiser Tiltale*
* 2009 – *Et Langt Steg i Feil Retning*

## Referanser
Historiske kart fra Rana

**Dette er et galleri med historiske kart over [[Rana]]. Kartene er kategorisert etter tidsperioden de forestiller. Alle kartene er hentet fra [[Statens_kartverk|kartverket]]s historiske arkiv, eller wikipedia.**

## Gradteigkart
Gradteigskart (J16), 1894 

Gradteigskart Topografisk kart over kongeriget Norge J.16. (1908) 

Gradteigskart Topografisk kart over kongeriget Norge J.16. (1919) 

Gradteigskart Topografisk kart over kongeriget Norge J.16. (1930) 

Gradteigskart Topografisk kart over kongeriget Norge J.16. (1954) 

Gradteigskart Topografisk kart over kongeriget Norge J.16. (1958) 

Gradteigskart, Rana Gradteig J 16, 1962 

## Landgeneralkart
Landgeneralkart over Norge, Blad XXIV, 1921 

Landgeneralkart over Norge, Blad XXIV, 1932 

Landgeneralkart over Norge, Blad XXIV, 1939 

Landgeneralkart over Norge, Blad XXIV, 1956 

## Annet

Fil:Munch_-_Kart_over_det_nordlige_Norge.jpg|Kart over det nordlige Norge, 1852
Ex on the Beach

:*For den norske versjonen, se [[Ex on the Beach (Norge)]].*
***Ex on the Beach ***er en reality-TV-serie som sendes på MTV. Serien ble første gang lansert i februar 2014 og hadde premiere 22. april 2014. Åtte enslige menn og kvinner nyter en sommerferie i paradis, mens de leter etter kjærlighet. Men de får følge av sine ekskjærester for å skape dramatikk. Hver ekskjæreste er med enten for hevn eller for å vekke deres kjærlighet tilbake til live. Serien er kommentert av den irske komikeren Andrew Maxwell.

12. desember 2017 det ble kunngjort at Vicky Pattison, med Joss Mooney, ville lede en spin-off av serien kalt *Ex on the Beach: Body SOS*, hvor hun vil forsøke å hjelpe folk å komme i form.

En norsk versjon av serien kom i 2018.

## Referanser


## Eksterne lenker
* 
*Official website
Sodalitt

**Sodalitt** er et kubisk mineral som tilhører feltspatoidene. Steinsorten finnes i nefelinsyenitter og fonolitter. Sodalitt er et klorholdig silikat av natrium og aluminium. Til *sodalittgruppen* hører tre andre kubiske mineraler som inneholder sulfat eller svovel i stedet for klor.

## Spesielle egenskaper
Sodalitt kan i mange tilfeller har en sterk fluoriserende farge. Dette fordi at dette minaralet har hulrom med grupper av atomer i nettverk. Dette er kloratomer og natriumatomer. Noen ganger er kloratomene i sodalitten byttet ut med svovel. De kan ikke være der samtidig. Hvis svovel kommer inn, må klor ut. Og når strukturen i sodalittklumpen utsettes for UV-lys, hopper det et elektron fra hulrommet der svovelatomet er og inn i det tomme hulrommet ved siden.

Fargen er oftest blå eller grå, og kan i mange tilfeller ha en sterk oransje fluorescens. En variant som er rødlig på friskt brudd, men som raskt mister fargen ved påvirkning av lys, kalles hackmanitt. 

## Forekomster
Sodalitt er som oftest i massiv form, men er også funnei plutoniske, klumpete bergarter som nefelinsyenitter. Betydelige forekomster finner man kun på noen få kjente steder: I Canada: Bancroft, Ontario, Mont Saint-Hilaire Quebec og  Ice River-komplekset, nær Golden, British Columbia. I USA: Litchfield, Maine og Magnet Cove, Arkansas. Mindre forekomster finnes i Sør-Amerika (Brasil og Bolivia), Portugal, Romania, Burma og Russland. Hackmanitt er hovedsakelig funnet i Mont-Saint-Hilaire og Grønland. Sodalitt er i Norge blant annet kjent fra nefelinsyenittpegmatitter ved Langesundsfjorden og på Seiland i Finnmark. 

## Historie
Mineralet ble oppdaget i 1811 i Ilimaussaq intrusjonskompleks i Grønland, men ble ikke viktig som ornamentstein før 1891, da store mengder ble oppdaget i Ontario i Canada.

## Sodalittgruppaen

* sodalitt Na8Al6Si6O24Cl2
* nosean Na8Al6Si6O24(SO4)·H2O
* lasuritt (Na,Ca)8(Al,Sei)12(O,S)24(SO4)
* hauyn (Na,Ca)4-8Al6Si6(O,S)24(SO4,Cl)1–2

## Referanser
Breiavad

**Breiavad** er en innsjø i kommunene Forsand og Hjelmeland i Rogaland. Innsjøen fungerer som vannmagasin for Lysebotn kraftverk, og vannstanden reguleres mellom 693 og 648 moh som en følge av dette. Ved innsjøens utløp er det bygget en 60 meter høy betongdemning (1965). Tidligere var innsjøen vasse-grunn og derav navnet.

Breiava kraftverk har utløp til innsjøen og utnytter et 60 meter høyt fall fra Nilsebuvatnet.

## Referanser
Liste over ordførere i Vinje i Sør-Trøndelag

**Liste over ordførere i Vinje**. Med formannskapslovene av 1837 ble Vinje sogn i likhet med resten av Hemne prestegjeld (daværende skriveform: Hevne), en del av Hemne formannskapsdistrikt (kommune). I 1911 ble Heim utskilt fra Hemne som egen kommune, og i 1924 ble også Vinje og Snillfjord utskilt. I 1964 ble Vinje slått sammen med Hemne og vestre Heim til den nye Hemne kommune. I 2020 blir Hemne, Halsa og deler av Snillfjord slått sammen til den nye Heim kommune.

## Referanser
Nederlandsche Spitsbergen Compagnie

**N. V. Nederlandsche Spitsbergen Compagnie** (Nespico) var et nederlandsk aksjeselskap (*naamloze vennootschap*) som eide kullgruvene i Barentsburg på Spitsbergen fra 1920 til 1933.

## Historie

Nederlandsche Spitsbergen Compagnie ble stiftet i 1920 og kjøpte gruveanleggene i Grønfjorden på Spitsbergen av A/S De Russiske Kulfelter Green Harbour samme år. Stedet ble døpt Barentsburg etter den nederlandske oppdageren Willem Barentsz. I det følgende årene gjorde selskapet store investeringer i gruvene, men klarte ikke å gjøre driften lønnsom. Virksomheten ble derfor innstilt i 1926. I 1932 solgte selskapet gruvene til det sovjetiske statlige selskapet Arktikugol, som fortsatt (2018) driver dem.

Den tyske polarforskeren Otto Abs var ansatt som lege ved selskapets kullgruve i Barentsburg fra 1921 til 1926.

## Kilder
*
Gabon under VM i friidrett 2013

**[[Gabon]]** deltok under VM i friidrett 2013 (utendørs) fra 10. august til 18. august 2013 i Moskva i Russland og var representert med to utøvere.

## Resultater
### Menn

### Kvinner

## Referanser


## Eksterne lenker
* 100-meterresultatene på IAAF sin nettside
MF «Solskjel»

**MF «Solskjel»** er en norsk ferge bygget i 1981 ved A.M. Liaaen Skipsverft & Mek. Verksted som byggenummer 137.

## Eksterne lenker
* 
*
Angrepet på Shetlandskonvoien 1917

**Angrepet på Shetlandskonvoien** var en hendelse under første verdenskrig der en konvoi med 12 handelsskip på vei fra Norge til Storbritannia ble angrepet av tyske kryssere.

16. oktober 1917 la 12 skandinaviske handelsskip ut i konvoi fra Marsteinen eskortert av de britiske jagerne HMS «Mary Rose» og HMS «Strongbow». På morgenen 17. oktober ble konvoien oppdaget av de to tyske krysserne SMS «Brummer» og SMS «Bremse» som klarte å senke de britiske jagerne. Tyskland hadde i januar samme år erklært uinnskrenket ubåtkrig og krysserne gikk derfor løs på handelsskipene uten hensyn til mannskapet ombord. Tre av handelsskipene klarte å unnslippe, mens ni ble senket og 21 norske sjøfolk mistet livet. 29 overlevende ble plukket opp av en britisk tråler. De to tyske krysserne hadde tatt en stor risiko ved å befinne seg i et havområde kontrollert av britiske styrker, men det tok tid før meldingen om hendelsen nådde frem, og tyskerne unnslapp derfor.

Skipene i konvoien var:
*DS «Lonionier» – Belgia
*DS «Margrethe» – Danmark
*DS «Dagbjørg» – E. B. Aabye – Drammen – Norge
*DS «Habil» – Det Stavangerske Dampskibsselskab – Stavanger – Norge
*DS «Kristine» – Johannes Fresvik – Haugesund – Norge
*DS «Silja» – A/S Kragerø v/K. Sandaas – Kragerø – Norge
*DS «Sørhaug» – Stavanger Provianteringsråd v/Brødrene Olsen – Stavanger – Norge
*DS «Benclugh» – Storbritannia
*DS «City of Cork» – Storbritannia
*DS «Stella» – Sverige
*DS «Visbur» – Sverige
*DS «H. Wicander» – Sverige

Hendelsen ble en brannfakkel inn i den politiske debatten om Norges standpunkt som nøytrale i krigen. Mange mente man måtte kutte alle handelsforbindelser til Tyskland, og polarhelten Roald Amundsen reagerte med å nekte å bære sine tyske ordener. Også på britisk side vekket angrepet forargelse, og det besluttet å øke slagkraften på handelskonvoiene.

## Referanser


## Eksterne lenker
* En konvojs undergang, af Gert N. Andersen (2010)
Nicagus japonicus

***Nicagus japonicus*** er en bille som hører til familien hjortebiller.

## Utseende
Små, ovale, brune hjortebiller. Kroppen er tett kledt med korte, lyse, oppstående hår. I likhet med andre Aesalinae har de ikke noen påfallende likhet med andre hjortebiller.

## Levevis
Disse artene finnes i sandete områder, som sanddyner og sandete levebredder. Larvene er ukjente, men lever sannsynligvis nede i sanden.

## Utbredelse
Arten er utbredt i Japan.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae
***** Underfamilien Nicaginae 
****** Slekten *[[Nicagus]]* LeConte, 1861
******* ***Nicagus japonicus*** Nagel, 1928 – Japan

## Kilder
* Generic Guide to New World Scarabid Beetles – ''Nicagus''
* Oversikt over artene

## Eksterne lenker
* Bildegalleri over artene
* Bilde av ''Nicagus japonicus''
*
French 75

**French 75** er en cocktail laget på gin, champagne, sitronsaft og sukker. Den er også kjent som 75 cocktail, eller på fransk simpelthen en *soixante quinze* (syttifem).

Cocktailen har historie tilbake til første verdenskrig, og en tidlig versjon ble laget i 1915 på New York Bar i Paris – senere Harry's New York Bar – av bartender Harry MacElhone. Blandingen ble sagt å ha gitt et spark som føltes som å bli bombardert med den kraftige franske feltkanonen Canon de 75 modèle 1897.

## Referanser
Sundvolden Grand Prix 2018

**Sundvolden Grand Prix 2018** var den åttende utgaven av endagsrittet Sundvolden Grand Prix og ble arrangert 5. mai 2018 av Ringerike Sykkelklubb. Rittet var klassifisert som kategori 1.2 av Det internasjonale sykkelforbundet (UCI), og det var også et eget juniorritt.

## Lagene

## Resultater
Av 157 påmeldte ryttere i hovedrittet var det 154 som startet og 54 som fullførte.

I juniorrittet var det 57 påmeldte, 51 som startet og 39 som fullførte.

## Se også
* Ringerike Grand Prix 2018

## Referanser




## Eksterne lenker
* 
* Offisielle tidtakerresultater – VotreCourse
InSight

**InSight** (akronym for **In**terior Exploration using **S**eismic **I**nvestigations, **G**eodesy and **H**eat **T**ransport) er en romsonde fra National Aeronautics and Space Administration (NASA) som ble skutt opp 5. mai 2018. Den landet i Elysium Planitia på Mars 26. november samme år.

Insights mål er å plassere en stasjonær sonde utrustet med en seismograf og varmeoverføringssonde på Mars-overflaten for å studere planetens tidlige geologiske utvikling. Dette skulle kunne gi en ny forståelse av solsystemets planeter – Merkur, Venus, jorden, Mars – og månen. Ved å gjenbruke teknikk fra Mars Phoenix Lander, som landet på Mars i 2008, forventes omkostningene og risikoen ved prosjektet å bli mindre.

Sondens oppdrag er å undersøke det indre av Mars for å finne ut hvordan jordlignende planeter utvikler seg. Den benytter det samme designet som Phoenix-sonden, men landet ved ekvator på Mars, og ikke ved en av polene slik Phoenix gjorde.

## Bilder

PIA19664-MarsInSightLander-Assembly-20150430.jpg|Testing av sonden
PIA19666-MarsInSightLander-Assembly-20150429.jpg|Sonden klargjøres for oppskyting
Despegue de InSight (VAFB-20180505-PH JBS01 0012).jpg|Oppskytingen
InSight Profile of InSight entry, descent and landing events.jpg|Landingssekvensen
InsSight spacecraft appendix gallery Image 55-full.jpg|Illustrasjon av InSight på overflaten av Mars
PIA22575 IDC Camera First Image.jpg|InSight-landeren på Mars-overflaten 26. november 2018


## Referanser


## Kilder
* Oversikt fra NASA
* ''Nasa selects InSight Mars mission after Curiosity rover'' - BBC-artikkel av Jonathan Amos

## Eksterne lenker
* NASA: InSight Mission NASAs offisielle nettsted for InSight-programmet (Besøkt 19. november 2019)
Abderrahaman Samba

**Abderrahaman Samba** (født 1995) er en friidrettsutøver som representerer Qatar. Han var med å vinne gull på 4 x 400 meter stafett under Asiamesterskapet i friidrett innendørs 2018. Han har konkurrert for Qatar siden mai 2016.

## Idrettskarriere
### 2017
Samba markerte seg i Diamond League 2017, der han vant 400 meter hekk i åpningsstevnet Qatar Athletic Super Grand Prix. Han deltok på 400 meter hekk under VM i friidrett 2017, men snublet i den siste hekken og falt ned til sjuendeplass.  

### 2018
Han deltok på Qatars lag som vant 4 x 400 meter stafett under Asiamesterskapet i friidrett innendørs 2018. Han vant igjen 400 meter hekk under Qatar Athletic Super Grand Prix, som var åpningsstevnet i Diamond League 2018. Han løp på tiden 47,57 sekunder, som var årsbeste i verden, Diamond League-rekord, personlig rekord og nasjonal rekord for Qatar. 30. juni 2018 løp han på tiden 46,98 sekunder og ble med det den andre i verden som løp under 47 sekunder.

### 2021
Han representerte Qatar og kom på 5.-plass på 400 meter hekk under Sommer-OL 2020 i Tokyo.

## Referanser


## Eksterne lenker
*
Ceruchus piceus

***Ceruchus piceus*** er en bille som hører til familien hjortebiller.

## Utseende

En nokså liten (10-15 millimeter), blankt svart, flat og avlang hjortebille. Hannens kjever er noe forstørrede, rette og framstrakte. Dekkvingene har dype punktstriper.

## Levevis
*Ceruchus*-artene er skogsinsekter som er knyttet til gammel skog – svarthjorten som forekommer i Norge er regnet som en utpreget urskogsart. De europeiske artene er knyttet til løvtrær. Larvene spiser trefibre, som er svært næringsfattige, og utviklingen går derfor ganske langsomt – de kan bruke 3-4 år eller enda lengre på larveutviklingen. Til slutt forvandler larven seg til en puppe i et kammer fôret med opptygde trefliser. De voksne insektene er forholdsvis kortlivede og spiser lite, men de kan ta til seg noe nektar og saft fra frukt. De er aktive om natten.

## Utbredelse
Arten er utbredt i Nord-Amerika, fra Ontario og Quebec i nord til Vest-Virginia i sør.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae
***** Underfamilien valsehjorter, Syndesinae – 4 slekter og ca. 30 arter
****** Slekten *[[Ceruchus]]* MacLeay, 1819 
******* ***Ceruchus piceus*** (Weber, 1801)

## Kilder
* Generic Guide to New World Scarabid Beetles – ''Ceruchus''
* Oversikt over artene

## Eksterne lenker
* Bilder av ''Ceruchus piceus''
* bugguide.net - bilder av arten
*
Syndesus cornutus

* Se systematisk inndeling

***Syndesus*** er en slekt av biller som hører til familien hjortebiller.

## Utseende
En nokså liten (10-14 millimeter), sylindrisk, blank, brun hjortebille. Hannenes kjever er moderat forstørret og ganske slanke, med en tann i midten på yttersiden. Dekkvingene har dype punktrekker. Antennene har en lang vifte som består av sju blader. Pronotum er rundet med en bred midtfure.

## Levevis
Larvene utvikler seg i råtten, soppangrepet ved.

## Utbredelse
Arten er utbredt i Australia (Queensland, New South Wales, Victoria og Tasmania).

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae
***** Underfamilien valsehjorter, Syndesinae – 4 slekter og ca. 30 arter
****** Slekten *[[Syndesus]]* W.S. MacLeay, 1819 
******* ***Syndesus cornutus*** (Fabricius, 1801)

## Kilder
* Oversikt over artene

## Eksterne lenker
* Bilde av arten
*
Gamle Ringeriksvei (Bærum)

**Gamle Ringeriksvei** i Bærum går mellom Stabekk og Bærums Verk. 

Den består av følgende delstrekninger: 
*Fylkesvei 609 mellom Stabekk og Ringstabekk
*Kommunal vei mellom Ringstabekk og Bekkestua, over Bekkestua bro
*Fylkesvei 609 mellom Bekkestua og Gjønnes
*Fylkesvei 608 mellom Gjønnes og Øverland
*Fylkesvei 168 mellom Øverland og Bærums Verk

;Adresser langs veien
* Nr. 3-5 Tidligere Stabekk kino
* Nr. 23 Stabekk skole
* Nr. 81 Haslum skole
* Nr. 86 Haslum menighetshus
* Nr. 88 Haslum krematorium
* Nr. 123 Øverland gård
* Nr. 148 Godthaab
* Nr. 155 Steinsskogen gravlund

Den historiske veien fortsetter fra Bærums verk som *Gamleveien* til fylkesgrensen ved Langebru. I Hole fortsetter den som *Kongeveien over Krokskogen* til Kleivstua ved Krokkleiva. Betegnelsen Gamle Ringeriksvei er vedtatt som navn på strekningen gjennom Hole.

## Referanser




## Kilder
* [Vegvesenets vegkart](https://www.vegvesen.no/vegkart/vegkart/#kartlag:geodata/hva:(~(id:39,filter:(~),farge:'0_0),(id:779,filter:(~),farge:'1_1),(id:60,filter:(~),farge:'2_0),(id:67,filter:(~),farge:'3_1))/@251167,6651952,12)
* [Budstikkas_store_Asker_og_Bærum-leksikon (i Lokalhistoriewiki)](https://lokalhistoriewiki.no/wiki/Gamle_Ringeriksvei_(Bærum))
Combination

**Combination** er undertøy som består av to plagg i ett. Ulike plagg kan kombineres, og tilpasses kvinner og menn. Combination for menn/gutter består av undertrøye og underbukse i ett, buksa er forsynt med en klaff over rumpa. Combination for kvinner består av livstykke og kjole i ett stykke.

Uttrykket brukes også  om liknende underplagg satt sammen av andre deler. I dag ofte BH-liv/linne og truse.

## Referanser
Vidöstern

**Vidöstern** er en innsjø i Ljungby og Värnamo kommuner i Sverige. 

Sjøen strekker seg sørover fra byen Värnamo, den er 22 km lang i retning nord-syd, og smalest ved Färjansö omtrent midt på sjøen. Tilsiget kommer i hovedsak fra elva Lagan som har utspring like sør for byen Jönköping, dessuten gjennom Toftaån fra Flåren i øst.

To av de tre større øyene - Färjansö og Långö - er vernet som naturreservat. Det er også et naturreservat på østsiden av sjøen rundt Toftaholm sør for Toftaån.

Det er påvist minst ti fiskearter i sjøen, herunder abbor, gjedde, 
gjørs, sik, lake og ål.

## Referanser
Cartel de Santa

**Cartel de Santa** er en meksikansk hiphop-gruppe fra Santa Catarina. Den ble etablert i 1996. Medlemmene er MC Babo og Rowan Rabia.

## Diskografi
* Cartel de Santa (2002)
* Vol. II (2004)
* Volumen ProIIIbido (2006)
* Vol. IV (2008)
* Sincopa (2010)
* Me Atizó Macizo Tour en vivo desde el D.F. (2012)
* Golpe Avisa (2014)
* Viejo Marihuano (2016)

## Eksterne lenker
* 
*
Italian Brass Band

**Italian Brass Band** er et brassband med base i Albano Laziale i Lazio-regionen, Italia.

Italian Brass Band ble stiftet i november 2013. Korpset har hevdet seg i en rekke brassbandkonkurranser. Brassbandet har representert Italia en rekke ganger i europamesterskapet for brassband.

## Referanser


## Eksterne lenker
* Italian Brass Band
Kinto Sol

**Kinto Sol** er en meksikansk hiphop-gruppe fra Guanajuato. Den ble etablert i 1999. Medlemmene er Skribe, El Chivo og DJ Payback.

## Diskografi
*Kinto Sol (1999)
*Del Norte al Sur (2001)
*Hecho En Mexico (2003)
*La Sangre Nunca Muere (2005)
*Los Hijos Del Maíz (2007)
*Cárcel De Sueños (2009)
*El Ultimo Suspiro (2010)
*Familia, Fe y Patria (2012)
*La Tumba del Alma (2013)
*Protegiendo el Penacho (2014)
*Lo Que No Se Olvida (2015)
*Somos Once (2017)
*Lengua Universal (2018)

## Eksterne lenker
* 
*
Gagnoa

**Gagnoa** er en by i den sørlige delen av det sentrale Elfenbenskysten. Den er administrasjonsby for både distriktet Gôh-Djiboua og regionen Gôh. Den er administrasjonsby for og et under-prefektur av departementet Gagnoa. Gagnoa er også en kommune. Ved folketellingen i 2014 hadde den  innbyggere, noe som gjorde den til den sjuende mest folkerike byen i landet.

Gagnoa er senter for Det romersk katolske erkebispedømmet i Gagnoa, og i byen finnes dets katedral.

## Klima



## Referanser


## Eksterne lenker
*
Donald Glover

**Donald Glover** (født 1983) er en amerikansk skuespiller, manusforfatter, regissør, produsent, musiker og rapper. Han utgir musikk under navnet **Childish Gambino**.

23 år gammel ble han ansatt som en av manusforfatterne til TV-serien *[[30 Rock]]*. Senere fikk han rollen som studenten «Troy Barnes» i *[[Community]]*.

I 2016 lagde han TV-serien *[[Atlanta (TV-serie)|Atlanta]]*, hvor han også spiller hovedrollen «Earn Marks». Serien vant Golden Globe for beste musikal- eller komedieserie, og Glover vant prisen for beste mannlige hovedrolle i en musikal- eller komedieserie. Glover vant også beste mannlige hovedrolle i en komiserie og beste regi i en komedieserie under Den 69. Primetime Emmy Award-utdelingen. Han var den første afroamerikaneren som vant denne regikategorien.

6. mai 2018 ga han ut sangen «This Is America», som debuterte på førsteplass på den amerikanske hitlisten Billboard Hot 100. Den høye listeplasseringen skyldes særlig at så mange så musikkvideoen hans - de første 24 timene etter at den ble sluppet hadde den blitt sett 12,5 millioner. Etter ti dager hadde den blitt sett over 110 millioner ganger. Sangen ble kåret til den beste i 2018 av *[[National Public Radio]]*.

## Diskografi

**[[Camp (Childish Gambino-album)|Camp]]* (2011)
**[[Because the Internet]]* (2013)
**[["Awaken, My Love!"]]* (2016)
**[[3.15.20]]* (2020)

## Referanser


## Eksterne lenker
* 
* 
* 
*
Milena Dravić

**Milena Dravić** (serbisk kyrillisk: Милена Дравић; født 5. oktober 1940 i Beograd, død 14. oktober 2018) var en serbisk skuespillerinne.

Hun hadde sin debut som skuespillerinne mens hun fortsatt var skoleelev, da den tsjekkiske regissøren František Čáp tildelte henne en rolle i filmen *Vrata ostaju otvorena* («Døren forblir åpen», 1959).

## Æresbevisninger

* Beste kvinnelige birolle, Filmfestivalen i Cannes, for sin rolle i Goran Paskaljevićs *Poseban Tretman* («Spesialbehandling»), 1980.
* *Pavle Vuisić-prisen*, 1994

## Død
Hun døde den 14. oktober 2018 i Beograd etter lang tids sykdom.

## Utvalgt filmografi
**[[Kozara (film)|Kozara]]* (1962)
**[[Herrenpartie]]* (1964)
**[[Le soldatesse]]* (1965)
**[[Rondo (film)|Rondo]]* (1966)
**[[Slaget ved Neretva (film)|Slaget ved Neretva]]* (1969)
**[[Touha zvaná Anada]]* (1969)
**[[W.R. - Kroppens mysterier]]* (1971)
**[[Slaget ved Sutjeska (film)|Slaget ved Sutjeska]]* (1973)

## Referanser

## Eksterne lenker
*
Therese Tungen

**Therese Tungen** (født 9. september 1977) er en norsk forfatter født i Kvam i Gudbrandsdalen. Hun jobber som forlagsredaktør i Samlaget, og har vært litteraturanmelder i *[[Morgenbladet]]* og *[[Klassekampen]]*. Hun har gått på forfatterstudiet i Bø 2005-2006 og på Aschehougs forfatterskole. 

For boka *Ein gong var dei ulvar* mottok hun Aschehougs debutantstipend for 2017.

I 2018 ble hun tildelt Bjørnsonstipendet.

## Bokutgivelser
*2017: *Ein gong var dei ulvar*. (Aschehoug) ISBN 978-82-03-36181-4
*2019: *Kjærleik og det som liknar. (Aschehoug)* ISBN 9788203364846
*2022: *Snu deg – Edvins bok*. (Aschehoug) ISBN 978-82-03-37883-6

## Referanser


 

## Eksterne lenker
* Nettpresentasjon hos forlaget
EM for brassband 2019

**EM for brassband 2019**, det 42. europamesterskapet for brassband ble arrangert 26. - 27. april 2019 i Montreux.

## Resultat
Cory Band dirigert av Philip Harper vant «Premier Section» og ble europamestere.

*Challenge Section* ble vunnet av tyske Brass Band Regensburg, dirigert av Dave Lea. *EYBBC Development* ble vunnet av 
Wardle Academy Youth Band (dir. Lee Rigg) fra England og *EYBBC Premier* ble vunnet av Catch Basin Brass Band (dir. Andreas Lackner) fra Østerrike.

## Musikk
Pliktnummer i «Premier Section»-konkurransen var *Dear Cassandra!* av Ludovic Neurohr. I «Challenge section» var *Terezín* av Mario Bürki pliktnummer.

## Komponistkonkurranse
I 2019 ble det, som et sideelement, avholdt en komponistkonkurranse. Konkurransen ble vunnet av Daniel Hall med komposisjonen *A Dialogue of transmogrified Souls…*. Publikumsprisen gikk til Stijn Aertgeerts for *Bipolarity*.

## Referanser


## Eksterne lenker
* European Brass Band Association
Christen Ager-Hanssen

**Christen Eugen Ager-Hanssen** (født 1962) er en norsk forretningsmann.

Han er sønn av kjernefysikeren og industrimannen Henrik Ager-Hanssen og lokalpolitikeren Bjørg Ager-Hanssen. Han vokste opp i Halden, Oslo og Stavanger, men flyttet i 1989 til Sverige og arbeidet for IBM og Kinnevik i Stockholm.

I 1998 etablerte han risikokapitalfondet Cognition Ventures i London, som begynte, ved hjelp av et svensk statlig pensjonsfond, med oppkjøpet av IT-selskapet NetSys fra Kinnevik. Ager-Hanssen bygde opp en større portefølje innen IT-sektoren under «dot com-boblen», ofte ved bytte til seg aksjer i mindre, unoterte selskaper. Han tapte store verdier da boblen sprakk.

Ager-Hanssen investerte i drivstofforhandlerselskapet Nordic Oil og lavprisflyselskapet FlyMe, som begge gikk konkurs i 2007. Han har senere investert i bransjer som har gjennomgått en digital transformasjon, for eksempel netthandel og nettaviser. Han har også vært inne i kryptovaluta og blokkjedeteknologi. Han har vært involvert i flere rettstvister i Storbritannia, blant annet som følge av fiendtlige oppkjøp og konflikt med eierne av kryptoselskapet Nchain. 

I mai 2024 ble han dømt til ti måneders fengsel for å ha unnlatt å etterkomme rettskjennelser. I august 2024 ble han erklært konkurs av High Court of Justice og flyttet på samme tid tilbake til Norge.

## Referanser
Volksgemeinschaft

**Volksgemeinschaft** (tysk for «folkefellesskap») var en politisk idé i Tyskland på første halvdel av 1900-tallet. Selv om uttrykket egentlig stammer fra første verdenskrig og omfattet *alle* tyskere, blir det i ettertiden vanligvis forbundet med Adolf Hitler, leder i nazistpartiet NSDAP og tysk rikskansler og diktator 1933–1945, og Det tredje rike, der det betegner et antidemokratisk og ekskluderende fellesskap av *[[etnisk]]e* tyskere.

## Første verdenskrig
I sammenheng med første verdenskrig ble uttrykket brukt for å samle alle landets innbyggere bak keiserdømmet og krigsinnsatsen, som da keiser Vilhelm II uttalte at *Ich kenne keine Parteien mehr, ich kenne nur Deutsche!* («jeg kjenner ikke lenger partier, jeg kjenner bare tyskere!»). Uansett om du var fattig eller rik, venstre- eller høyreorientert, nå skulle hele folkefellesskapet jobbe sammen. I denne opprinnelige betydningen av folkefellesskapet var også sosialdemokrater og jøder inkludert, selv om gamle antisemittiske holdninger og klassemotsetninger kom tilbake i løpet av krigsårene. Disse forholdene gjorde at begrepet «folkefellesskapet» ikke lenger beskrev de faktiske forholdene i landet, men selve ideen og myten kom til å overleve inn i mellomkrigstiden.

## I nazistisk propaganda

Under Weimarrepublikken ble uttrykket brukt av flere politiske leire, men for ytre høyre (og spesielt nazistene i NSDAP) hadde det nå fått en antidemokratisk og ekskluderende definisjon: Det var ikke lenge alle tyskere som var med i folkefellesskapet, det omfattet nå bare *Volksgenossen* («folkefeller», eller «folkekamerater»). Ingen tysk jøde kunne være folkefelle i de høyreradikales retorikk, for nå var medlemskap i gruppen basert på etnisitet, rasebiologi og myter om blodsbånd.

Etter nazistenes maktovertagelse i 1933 begynte ensrettingen av det tyske samfunnet, og ideen om et folkefellesskap ble brukt som begrunnelse til å legge ned flere samfunnsinstitusjoner. For eksempel ble alle fagforeninger oppløst, for arbeider og arbeidsgiver skulle ikke se på seg selv som motstandere i en klassekamp, men derimot som like deltakere i folkefellesskapet. Ideen om folkefellesskapet var også sentralt i nazistenes ideer om forholdet mellom kvinner og menn: Der menn ble oppfordret til å bli «harde som stål» skulle kvinner fokusere på familielivet, og for begge grupper var det forventet at man var lydig og ofret seg for det tyske folkefellesskapets beste.

Ideen om et folkefellesskap ble også brukt som moralsk begrunnelse for å samle all makt hos føreren. Føreren ble en metafysisk manifestasjon for folkeviljen, i den betydning at folket *egentlig* ville det føreren vil, selv om de kanskje ikke så det selv. Folket skulle ikke ha noen makt til å kontrollere eller etterprøve førerens beslutninger &ndash; disse var pr. definisjon riktige fordi de kom fra føreren, og derved fra folkefellesskapet selv.

## Se også
* Folketyskere
* Pangermanisme
* Völkischbevegelsen
* Lebensraum

## Referanser
Stafett-VM i friidrett 2017 – 4 × 100 meter stafett menn

**4 × 100 meter stafett menn** under **[[Stafett-VM i friidrett 2017]]** ble avholdt på Thomas Robinson Stadium i Nassau, Bahamas den  23. april 2017.

## Resultater

### Forsøksheat
Kvalifisering: De to første i hvert heat (Q) pluss de to raskeste tidene totalt (q) gikk videre til finaenl. Lagene med de 8 raskeste tidene ellers kvalifiserte seg til B-finalen.

### B-Finale

### Finale

## Referanser
Olimpijskij

**Sportskomplekset Olimpijskij** (russisk: Спорти́вный ко́мплекс «Олимпи́йский») er et innendørs idretts- og konsertkompleks i Moskva i Russland. Arenaen ble bygget for Sommer-OL 1980 som arena for basketball og boksing. Arenaen består også av en svømmehall som ble fullført samtidig. Olimpijskij Arena kan huse  publikummere for TV-hendelser, mens hele komplekset har plass til  mennesker. 

Eurovision Song Contest 2009 ble arrangert i Olimpijskij 12.–16. mai 2009. Norge vant konkurransen med Alexander Rybak og «Fairytale». I mai 2014 auksjonerte Moskvas bymyndighet bort sin aksjeeierandel på 65 prosent. Oljeselskapet ZAO Neftegazprod vant auksjonen og betalte nærmere 4,7 milliarder rubler (rundt 800 millioner kroner).

## Referanser


## Eksterne lenker
*
USA under Stafett-VM i friidrett 2017

**[[USA]]** deltok under Stafett-VM i friidrett 2017 (utendørs) 22. og 23. april 2017 i Nassau i Bahamas.

For å rangere lagene ble det gitt poeng til de åtte første i hver øvelse der vinneren fikk 8 poeng og nummer 2 fikk 7 osv. USA fikk 60 poeng og vant konkurransen og fikk tildelt den gyldne stafettpinne (Golden Baton).

## Medaljevinnere (ufullstendig)

## Referanser
Tynset sjukehus

**Sykehuset Innlandet HF Divisjon Tynset** (SI Tynset) ligger på Tynset i Tynset kommune i Innlandet. Sjukehuset er et av de seks somatiske sjukehusene i Sykehuset Innlandet HF. 

Sjukehuset ble første gang åpnet i 1919. Det første sjukehuset brant ned til grunnen i en stor brann i 1954, og et nytt sto klart i 1958 under navnet Nord-Østerdal Sjukehus, et interkommunalt fellesforetagende mellom kommunene i Hedmarks fjellregion.

Nord-Østerdal Sjukehus ble overdratt til Hedmark fylkeskommune 01. januar 1964 som Tynset sjukehus, en del av Sentralsykehuset i Hedmark (SSH), som forøvrig ellers besto av Kongsvinger, Hamar og Elverum sykehus. Dette ble påbygget i 1979, og har siden den gang hatt uendret bygningsmasse.

Da Sykehuset Innlandet HF ble opprettet i 2001, ble Tynset sjukehus en del av helseforetaket.

## Referanser


## Eksterne lenker
* Tynset sjukehus
George Bass

**George Bass** (født 30. januar 1771 i Aswarby ved Sleaford i Lincolnshire, død trolig omkring 1803) var en britisk oppdagelsesreisende.

Bass kom i 1795 som skipslege til Sydney men begynte snart å vie seg til geografisk forskning. 

I 1796 seilte han ut fra Port Jackson for å utforske kysten av New South Wales og sørover. Den sterke bølgestrømmen som møtte ham fra sørvest etter å ha passert Cape Howe, fikk ham til å anta forekomsten av et sund på om lag 40° sørlig breddegrad. Følgende år gjenopptok Bass sammen med Matthew Flinders utforskingen av Van Diemens lands kyst og oppdaget i 1798 ikke bare Bass-sundet, men seilte rundt selve Van Diemens Land og oppdaget at det var en øy. 

Bass vendte i 1801 tilbake til Storbritannia, men forlot senere på året igjen landet for å bedrive handel i Sørhavet. Hans senere livsløp er ikke kjent, trolig døde han i Sør-Amerika en gang etter 30. januar 1803.

## Referanser


## Litteratur
* Keith Macrae Bowden: *George Bass 1771–1803. His Discoveries, Romantic Life and Tragic Disappearance.* Oxford University Press, London, Melbourne 1952.
* Matthew Flinders: *Die erste Umsegelung Australiens.* Edition Erdmann, Lenningen 2001, ISBN 3-86503-217-6.
* Svensk uppslagsbok, andre opplag 1947
Sjefsregulativet

**Sjefsregulativet** var tidligere det lønnsregulativet som gjaldt for de øverste lederne i staten i Norge, hovedsakelig for embetsmenn, men også for enkelte tjenestemenn. Rundt en prosent av embets- og tjenestemenn var innplassert i sjefsregulativet, mens resten var plassert i hovedregulativet, også kalt det alminnelige regulativet. Sjefsregulativet og hovedregulativet ble samlet kalt statens regulativ. Ifølge Statistisk sentralbyrå omfattet stillingene plassert i sjefsregulativet hovedsakelig «ekspedisjonssjefer og direktører i sentraladministrasjonen, dommere og biskoper i den sivile ytre etat, professorer ved universiteter og høgskoler, direktører, fagsjefer m.v. i offentlig næringsdrift og anleggsvirksomhet og de høyeste offiserer i Forsvaret».

Sjefsregulativet var formelt delt i syv lønnsklasser, men i lengre tid var bare de første fire klassene i nevneverdig bruk. Hovedregulativet var delt i 21 og senere 22 lønnsklasser. Sjefsregulativet gikk ut av bruk i 1976 og har senere sammen med hovedregulativet blitt erstattet av stillingskoder og statens lønnstrinn.

## Referanser
Rasmus Brochmann Parelius Gaarder

**Rasmus Brochmann Parelius Gaarder** (født 17. september 1812 på Hitra, død 19. januar 1873 i Skjerstad) var en norsk sogneprest og ordfører. Han var ordfører i Ørland 1842–45 og 1850–53; den første ordføreren i Bjugn 1857–63; fungerende sogneprest i Ørland 1848–56, sogneprest i Bjugn 1856–1871 og sogneprest i Skjerstad fra 1871 til sin død i 1873.

Han var sønn av sogneprest Augustinius Meldal Gaarder (1784–1848), og begynte å arbeide som personalkapellan hos faren i Ørland i 1840 eller 1841. Da faren døde i 1848 overtok han som fungerende sogneprest i Ørland inntil prestegjeldet ble delt i Ørland og Bjugn i 1856.

Mora hans, Marcelia Hegge Parelius (1791-1827), var datter av godseier Nils Rosing Parelius på Hopsjø på Hitra. Rasmus giftet seg i 1842 med Henriette Jacobine Bjerkebek, hun var søster av Thomas Conrad Hirschs kone Anna Lovise.

Han tok artium som privatist i 1831 og ble cand.theol. i 1838. Han var 3. vararepresentant til Stortinget fra Sør-Trøndelag 1861–63.

## Referanser
Augustinius Meldal Gaarder

**Augustinius Meldal Gaarder** (født 27. januar 1784 i Stangvik, død 3. juli 1848 i Ørland) var en norsk sogneprest og ordfører. Han var ordfører i Ørland 1838–41. Han begynte sin prestekarriere som personalkapellan i Surnadal i 1811, ble sogneprest i Edøy 1813 og var sogneprest i Ørland fra 1826 til 1848. Han var samtidig prost i Fosen fra 1829.

Hans kone Marcelia Hegge Parelius (1791-1827), var datter av godseier Nils Rosing Parelius på Hopsjø på Hitra. Sønnen Rasmus Brochmann Parelius Gaarder var personalkapellan i Ørland fra 1841, og etterfulgte faren som ordfører.

## Referanser
Eiler Hagerup Nannestad

**Eiler Hagerup Nannestad** (født 10. oktober 1809 på Storfosna i Ørland, død 6. februar 1880 i Rissa) var en norsk sakfører, gårdbruker og ordfører. Han var ordfører i Ørland 1846&ndash;1849 og 1854–1857, og ordfører i Rissa 1866–1870.

Han ble cand.jur. i 1838, og fikk i 1844 bestilling som prokurator i Fosen. 

Han var sønn av godseier Frederik Nannestad på Storfosen gods, og giftet seg i 1861 med Frederikke Christine Horneman, datter av eidsvollsmannen Christian Horneman. Han flyttet fra Ørland til Rissa i forbindelse med ekteskapet, og overtok driften av gården Aarnset. Dattera Sara (1867-1961) giftet seg i 1892 med sin fetter Fredrik Nicolay Horneman på Reins kloster. Eiler Nannestad hadde først vært forlovet med Frederikke Christine Hornemans søster Grete, som omkom ved en ulykke i 1833.

Han er også kjent under navnene *Eiler Hagerup Holtermann Nannestad* – med Holtermann etter moren,, som *Eiler Holtermann Nannestad* og som *Eiler Hagerup Horneman Nannestad* – med Horneman etter kona.

## Referanser
Liste over ordførere i Heim (tidligere kommune)

**Liste over ordførere i Heim**. Med formannskapslovene av 1837 ble Heim sogn i likhet med resten av Hemne prestegjeld (daværende skriveform: Hevne), en del av Hemne formannskapsdistrikt (kommune). I 1911 ble Heim utskilt fra Hemne som egen kommune, og i 1924 ble også Vinje og Snillfjord utskilt. I 1964 ble Heim delt, så delen vest for Hemnfjorden gikk sammen med Vinje og Hemne til den nye Hemne kommune, mens delen øst for Hemnfjorden gikk sammen med Snillfjord og ytre deler av Agdenes og dannet den nye Snillfjord kommune. I 2020 slås Hemne (med vestre Heim), Halsa og Ytre Snillfjord sammen til den nye kommunen Heim.

## Referanser
I kongens klær (TV-serie)

***I kongens klær*** er en norsk dokumentarserie som gikk på MAX fra 2017 til 2018. Serien følger soldater som er inne til førstegangstjeneste i Garden.

Serien vant Gullruten 2018 i klassen beste dokusåpe.

## Referanser


## Eksterne lenker
*
Jacob C. Uthaug

**Jacob Christophersen Lund Uthaug** (1811–1899) var gårdbruker på Ytre Uthaug (*Gardan*) og ordfører i Ørland 1857–59. Gardan ble fradelt fra farens eiendom Uthaugsgården i 1844. Broren Hans Aage Uthaug var også ordfører i Ørland.

I slektsboka beskrives han som «en gudfryktig, rettlinjet mann, som var meget benyttet i det offentlige styre.» I tillegg til ordførervervet satt han i kommunestyret fra 1846 til 1859. Han deltok også i stiftelsen av Ørland Sparebank i 1849 og satt i bankens første styre.

## Referanser
Töölö Brass

**Töölö Brass** er et brassband med base i Helsingfors, Finland.

Brassbandet har representert Finland flere ganger i europamesterskapet for brassband.

## Referanser


## Eksterne lenker
* Töölö Brass
Johan Nicolai Franzen

**Johan Nicolai Franzen** (noen steder også *Frantzen*; født 9. februar 1808 i Oslo, død 28. desember 1868 i Inderøy) var en norsk sogneprest og ordfører. Han var ordfører i Ørland 1860–64. Sin siste prestestilling hadde han i Inderøy fra 1865; her deltok han i arbeidet med å få reist Sakshaug kirke. 

Faren, en matros, døde da Johan var to år gammel. Flere hjelpere (professor Lundh,  rådmann Saxild og «presten Garmann») bidro til at gutten fikk utdannelse: studentereksamen i 1827, og deretter cand.theol. i 1833. Han var kapellan i Øyer og fra 1839 Slidre, sogneprest i Valle fra 1844 og sogneprest i Ørland fra 1857 til 1865. 

Han utga i 1851 en samling med 108 *Christelige Salmer til Huusandagt og Skolebrug*. Av disse er én tatt opp i Landstads kirkesalmebog og i Landstads reviderte salmebok: «Satan skal i støvet trædes». En fedrelandssalme kom ikke med i Landstads reviderte. 

Dattera Franziska (1843-1935) reiste som misjonær for Det Norske Misjonsselskap til Madagaskar i 1882. Her giftet hun seg i 1884 med misjonsprest Knud Olsen Lindø. De arbeidet som misjonærer til 1908.

## Referanser
Botsfengselsloven

**Botsfengselsloven** ble vedtatt av det norske Stortinget 12. juli 1848. Den foreskrev hvilke fanger som kunne settes i Botsfengselet utenfor Christiania og var en del av reformen av det norske fengselsvesenet på midten av 1800-tallet.

## Historie
Straffelovkommisjonen av 1828 hadde i sin innstilling fra 1835 foreslått å innføre Auburn-systemet i det norske fengselsvesenet. Før saken ble framlagt for Stortinget, foreslo regjeringen i 1836 å bevilge penger til å innrede celler i fengslene, men Stortinget i 1837 nektet å bevilge penger til dette, og ba i stedet regjeringen om å gjennomføre en utredning av fengselsvesenet.

I 1837 nedsatte derfor den norske regjeringen en ny kommisjon (straffanstaltkommisjonen av 1837) som skulle undersøke forholdene rundt det norske fengselsvesenet. Kommisjonen hadde fem medlemmer:

* Generalløytnant Ferdinand Carl Maria Wedel-Jarlsberg
* Professor i medisin Frederik Holst
* Ekspedisjonssekretær Erik Røring Møinichen
* Plassmajor på Akershus festning Christian Glad
* Stadskonduktør i Christiania Christian H. Grosch

Kommisjonen la fram en innstilling i 1841. Kommisjonen mente blant annet at de daværende straffanstaltene ikke virket avskrekkende, siden fangene fikk mer mat enn en vanlig arbeider og kunne omgås de andre fangene fritt. Fengselsvesenet burde derfor reformeres fra grunnen av, ved at det ble opprettet cellefengsler hvor de innsatte var isolert fra hverandre. Den foreslo å benytte enten Auburn-systemet (fangene arbeidet sammen uten å kommunisere, og bodde i eneceller) eller Philadelphia-systemet (fangene levde helt atskilt hele døgnet), men anbefalte det siste.

Videre forslo den å bygge sju fengsler som kunne romme over 2000 fanger. Hvert av de fremtidige stortingene skulle bevilge penger til å bygge ett fengsel (for til sammen ca. 1,5 millioner spesiedaler). Stortinget bevilget allerede i 1842 penger til det første, som ble oppført i Aker utenfor Christiania og fikk navnet Botsfengselet etter kvekernes betegnelse i Philadelphia-systemet (*penitentiary*). Fengselet var også bygget etter Philadelphia-systemet, med «panoptiske» cellefløyer.

Stortinget i 1848 vedtok 12. juli «Lov angaaende Bodsfængselet ved Christiania og om Anvendelse af Celler ved de øvrige Strafarbeidsanstalter». Den gjaldt i utgangspunktet bare for Botsfengselet i Christiania, og bestemte at fanger som ble dømt til straffer mellom 6 måneder og 6 år kunne settes i cellene i Botsfengselet, og at straffen da ble redusert til ⅔ av den opprinnelige. Loven inneholdt også bestemmelser om bruk av cellestraff på festningene og i tukthusene. En straffange kunne settes i isolasjon i opptil 3 måneder, uten avkortelse av straffens varighet.

Kommisjonens plan om flere store fengsler av samme type som Botsfengselet ble ikke fulgt. I stedet ble det 13. oktober 1857 vedtatt en «Lov om Fængselsvæsenet» (fengselsloven) som opprettet et fengselsdistrikt i hvert amt og i hver kjøpstad. Fra 1862 til 1868 ble det opprettet 56 mindre distriktsfengsler.

## Litteratur
* Ragnar Hauge: 
* Jon Skeie: